
RAPORT DE SPECIALITATE
privind modalitatea de gestiune a serviciilor de administrare și exploatare  a domeniului public și privat al Municipiului Timișoara, ca fiind cea a gestiunii delegate 

Având în vedere Referatul de aprobare al proiectului de hotărâre cu nr. SC2022- 012566/ 2305.2022 al Primarului Municipiului Timișoara și Proiectul de hotărâre privind încheierea unui contract de gestiune delegată de servicii cu SC PIEȚE SA pentru  administrarea domeniului public și privat reprezentat de următoarele piețe: Piața Badea Cârțan , Piața Giroc , Piața Doina, Piața 700, Piața Dacia, Piața Lipovei și Piața Mehala II, pentru o perioadă de maxim 3 luni calendaristice.
Facem următoarele precizări:
În fapt, prin HCL nr. 202/18.11.1997 s-a aprobat concesionarea bunurilor ce aparțin domeniului public de interes local, prin încheierea contractului de concesiune nr.7/1999 ,  prevăzute la momentul respectiv în anexa nr. 1. Contractul anterior menționat s-a încheiat pe o perioadă de 15 ani, în temeiul  Legii nr. 219/1998 privind regimul concesiunilor și a fost prelungit prin actul adițional nr. 2/12.03.2014 cu o perioadă egală  din durata sa inițială, adică 7 ani și 6 luni (conform legislației speciale aplicabile la momentul încheierii actului adițional, respectiv:  art. 7 din O.U.G. nr. 34/2006 privind atribuirea contractelor de achiziție publică, a contractelor de concesiune de lucrări publice și a contractelor de concesiune de servicii). 
	Contractul de concesiune nr. 7/1999 a ajuns la termen în data de 03.11.2021, iar la nivelul UAT a Municipiului Timișoara se desfășoară o procedură administrativă unitară  de gestiune delegată a serviciilor administrare și exploatare a domeniului public și privat reprezentat de piețele agroalimentare, în temeiul O.G.  nr. 71/2002 privind organizarea și funcționarea  serviciilor publice de administrare a domeniului public și privat de interes local, cu completările și modificările ulterioare. Prin urmare,  prin HCL nr. 411/2021 s-a aprobat delegarea de gestiune pentru o perioadă de 6 luni către operatorul S.C. Piețe S.A., ca excepție de la regulă,  în temeiul O.G. 71/2002 coroborate cu art. 31 din Legea 98/2016 privind achizițiile publice pentru a asigura continuitatea acestor  servicii de interes public local.
Această soluție a fost adoptată după  ce nivelul UAT Timișoara a fost analizată o strategie de dezvoltare  și funcționare a serviciilor de administrare a domeniului public și privat, în speță a piețelor,  prin promovarea unui mediu concurențial care pe termen mediu și lung  care să susțină atragerea de fonduri neramburabile. Prin încheierea unui contract de gestiunea delegată a serviciilor de administrare și exploatare  a piețelor  către operatorul SC PIEȚE SA, pe o perioadă determinată, cu aplicarea unei redevențe calculate ca o medie a contractelor similar existente la nivelul UAT-lui  apreciem că înlăturăm orice suspiciune cu privire la incidența ajutorului de stat, astfel cum este reglementat prin OUG 77/2014  și regulamentele europene  în domeniul ajutorului de stat, după caz. 

Astfel cum s-a precizat și în referatul de aprobare a prezentului proiect de hotărâre ne aflăm în curs de finalizare a procedurii de atribuire a noului contract către S.C. PIEȚE  S.A., iar noul contract vizează toate piețele agroalimentare cu caracter permanent precum și cele volante, de pe raza municipiului Timișoara, considerăm necesar  încheierea unui nou contract de  gestiune delegată de servicii cu S.C. PIEȚE S.A.  Procedura de elaborare  a noului contract este foarte amplă, iar în urma  discuțiilor purtate cu conducerea  S.C. PIEȚE S.A. s-a impus efectuarea unui raport privind stabilirea cuantumului redevenței care va fi întocmit de S.C. FIDOX S.R.L., prin urmare la momentul încheierii contractului anterior menționat s-a putut previziona acest aspect. Conform comunicărilor avute cu Direcția Economică societatea anterior menționată nu poate întocmi raportul de evaluare în termenul de valabilitate al contractului de delegare nr. 1/2021. Totodată, obținerea acordurilor comerciale de funcționare este condiționată de existența unui cadrul contractual valabil între Municipiul Timișoara și S.C. PIEȚE S.A.
În conformitate cu legislația aplicabilă în vigoare, s-au efectuat demersurile necesare în sensul desfășurării unei proceduri administrative pentru stabilirea unei modalități de gestiune a serviciilor de administrare a domeniului public și privat al Municipiului Timișoara, adică administrarea și exploatarea piețelor agroalimentare, a bazarelor, târgurilor și oboarelor de pe raza Municipiului Timișoara. 
Prin  adresa înregistrară cu nr. SC2022-012242/18.05.2022,  societatea  PIEȚE S.A. solicită prelungirea contractului de delegare în vederea asigurării continuității serviciului și pentru finalizarea procedurilor de detaliere a obiectivelor viitoare.
În conformitate cu art. 136  din Codul Administrativ coroborat cu P0-53 proiectele de hotărâri pot fi iniţiate de primar, de consilieri locali sau de cetăţeni, iar elaborarea acestora se face cu sprijinul compartimentelor de resort din cadrul aparatului de specialitate al primarului.
	În conformitate cu  art. 129 alin.(1) şi  (2) lit. c) din Ordonanţa de Urgenţă a Guvernului nr. 57/2019, privind Codul administrativ;
           În temeiul  art. 139 alin 3 lit. g) din Ordonanţa  de Urgenţă a Guvernului  nr. 57/2019, privind Codul administrativ;  
[bookmark: _Hlk36138493]	Având în vedere prevederile legale expuse în prezentul raport, apreciem că proiectul de hotărâre menţionat mai sus îndeplinește condițiile pentru a fi supus dezbaterii și aprobării în plenul consiliului local. 

